**Tornionlaakson museo** (ruots. *Tornedalens Museum*) on Torniossa toimiva Tornionlaakson ja Meri-Lapin alueellinen vastuumuseo. Se sijaitsee kaupungin keskustassa Rajakartanon alueella Aineen taidemuseon sekä Tornion kaupunginkirjaston vieressä. Museo esittelee ja tallentaa Tornionlaakson historiaa ja kulttuuria molemmin puolin Suomen ja Ruotsin rajaa.

Tornionlaakson museon toimialuetta ovat Tornion, Haaparannan ja Kemi>n kaupungit sekä Simon, Tervolan, Keminmaan, Ylitornion, Pellon, Kolarin ja Muonion kunnat. Aluevastuumuseona Tornionlaakson museo hoitaa Suomen puolella rajaa alueellisen museotoiminnan edistämistehtävää ja alueellista kulttuuriympäristötehtävää, eli esimerkiksi neuvoo ja opastaa paikallismuseoita sekä hoitaa rakennettuun kulttuuriympäristöön ja arkeologiseen kulttuuriperintöön liittyviä viranomais- ja asiantuntijatehtäviä.

Historia
--------

Tornion museo perustettiin kesäkuussa 1914 samaan aikaan Tornion Kotiseutuseura ry:n kanssa. Tällöin syntyi sekä Suomen pohjoisin kotiseutuyhdistys että pohjoisin museo. Kyseessä oli myös ensimmäinen Lappiin perustettu museo. Nykyiseen museorakennukseen se siirtyi vuonna 1962 ja uusi laajennusosa valmistui 1982. Tornion museo siirtyi kaupungin omistukseen vuonna 1975 ja siitä tuli Länsipohjan maakuntamuseo 1981. Nimi muutettiin Tornionlaakson maakuntamuseoksi 2000-luvun alussa. Museosta tuli alueellinen vastuumuseo vuoden 2020 alussa, jolloin myös sen nimi lyhennettiin Tornionlaakson museoksi.

Museorakennukseen suoritettiin neljä miljoonaa euroa maksanut peruskorjaus vuosina 2012–2013 ja uusi perusnäyttely "Kohtaamisia rajalla" valmistui 2014. Se avattiin yleisölle museon satavuotisjuhlien yhteydessä 31. elokuuta 2014. Edellinen perusnäyttely oli vanhimmilta osiltaan rakennettu 1960-luvun alussa ja sen uusimmat lisäyksetkin tehty jo 1980-luvun alkupuolella.

Vuodesta 2014 lähtien Tornionlaakson maakuntamuseo on esitellyt myös Ruotsin puoleisen Tornionlaakson historiaa yhteistyössä Haaparannan kunnan kanssa, joka on palkannut museoon yhden oman työntekijän.

Lähteet
-------

1. 1 2 3  Tornionlaakson museo - Tornedalens museum *Tornio*. Viitattu 3.3.2021.
2. ↑  Alueellinen museotyö *Tornio*. Viitattu 3.3.2021.
3. ↑  Kulttuuriympäristö *Tornio*. Viitattu 3.3.2021.
4. ↑  Tornion Kotiseutuseura ja Tornionlaakson maakuntamuseo 100 vuotta  12.6.2014. Radio Pooki. Viitattu 25.8.2014.
5. ↑  Tornion kulttuuriasiainkeskus Tornion kaupunki. Viitattu 25.8.2014.
6. ↑  TORNIONLAAKSON MAAKUNTAMUSEO Tornion kaupunki. Viitattu 25.8.2014.
7. ↑  Tornionlaakson rajan ylittävä museo  29.4.2007. Sveriges Radio Sisuradio. Viitattu 25.8.2014.
8. 1 2  Väylän molempien puolien maakuntamuseo  22.1.2013. Yle Uutiset. Viitattu 25.8.2014.
9. ↑  Maakuntamuseo viettää avajaisiaan kuun lopulla  21.8.2014. Lounais-Lappi. Viitattu 25.8.2014.
10. ↑  Nordberg, Henri: Tornionlaakson maakuntamuseon uuden perusnäyttelyn suunnittelun loppuraportti (Arkistoitu – Internet Archive) 14.2.2008. Viitattu 25.8.2014.

Aiheesta muualla
----------------

* Tornionlaakson museon verkkosivut
* Meri-Lapin museot (Arkistoitu – Internet Archive)
* Tornionlaakson museo Museot.fi

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Tornionlaakson maakuntamuseo (Q18346672)ohje |
| --- |
|  |
| esiintymä kohteesta | kulttuurihistoriallinen museo, museo |
|  |
| valtio | Suomi |
|  |
| sijaitsee hallinnollisessa yksikössä | Tornio |
|  |
| katuosoite | Torikatu 4, 95400 Tornio |
|  |
| koordinaatit | 65°51′N 24°08′E﻿ / ﻿65.85°N 24.14°E﻿ / 65.85; 24.14 |
|  |
|  |

 |